google/wiki40b huggingface dataset:
Dark Horse Comics

Dark Horse Comics som ble etablert i 1986, er den største uavhengige utgiver av tegneserier i USA. Mike Richardson, eier av en rekke tegneseriebutikker i Portland, Oregon begynte å publisere en antologi under tittelen Dark Horse Presents. Han investerte overskuddet i Dark Horse Comics. Selskapet er basert i Milwaukie, Oregon.
Blant selskapets største innbringende sukseer har vært filmene Star Wars, Alien og Terminator", men også utgivelsene av Manga har vært betydelig.
Wangqing

Wangqing (kinesisk: 汪清县; pinyin: Wāngqīng Xiàn) er et fylke i provinsen Jilin i Folkerepublikken Kina. Det er del av det autonome prefektur Yanbian.
Befolkningen var på 264 465 innbyggere i 1999.

Kulturminner

Baicaogou (Baicaogou yizhi, 百草沟遗址) ble i 2006 tilføyd på Folkerepublikken Kinas liste over kulturminner.
Nenad Maslovar

Landslaget

Nenad Maslovar spilte 3 landskamper for Jugoslavias herrelandslag.
Eysturoyar prestagjalds kommuna

Eysturoyar prestagjalds kommuna var en kommune på Færøyene. Den ble opprettet som én av en rekke kommuner basert på øyrikets prestegjeld i 1872. Kommunen omfattet øya Eysturoy. Eiðis kommuna ble utskilt i 1894, Sjóvar kommuna og Nes og Gøtu kommuna i 1896, og Funnings kommuna i 1906. De siste delene av den opprinnelige kommunen ble delt inn i Oyndarfjarðar kommuna, Leirvíkar kommuna og Fuglafjarðar kommuna i 1918.
Dalneretsjensk

Historie

Byen ble grunnlagt av kosakker i 1895, og den ble raskt et tømmersenter på grunn av den storvokste gran- og furuskogen i området. Bystatus ble innvilget i 1917.
Byen ble opprinnelig kalt Iman (russisk: Иман, koreansk: 언만, Unman, kinesisk: 伊曼, Yiman). Det russiske navnet ble endret til Dalneretsjensk (som betyr et sted ved en elv langt borte i 1972), som en del av en kampanje for å befeste sovjetisk suverenitet i regionen. På kinesisk brukes fremdeles navnet Yiman.
Det er et minnested i byen hvor grensevaktene som døde under den kinesisk-sovjetiske grensekonflikten på Damanskijøya i 1969 er gravlagt.

Klima

Årsmiddeltemperaturen i byen er +1.5°C. Temperaturen i juli er +20.7°C, i januar −17.7°C.
Hussain Afeef

Oppvekst og turisme på hjemøya

Etter internatskolegang på Sri Lanka returnerte han og var blant annet på Maldivenes herrelandslag i fotball.  I 1971 startet han med enkle hytter, blant annet sammen med  Ahmed Naseem (senere utenriksminister), agronomen Mohamed Umar Maniku samt italieneren George Corbin. De første gjestene var tjueto italienske turister som ankom tre hytter i Malé den 16. februar i 1972. Den neste øyen de utviklet var Vihamanafushi med konseptet Kurumba Village (kokosnøttbyen), den åpnet i oktober 1972 med Afeef som daglig leder.

Hoteller og søppel

Etter ti år hadde Maldivene over førti turistifiserte men statseide øyer, og med Ahmed Salem etablerte han firmaet Crown Company og førte opp to hoteller i 1982. Med delfinansiering fra Utenriksdepartementet og Direktoratet for utviklingssamarbeid fikk han satt i gang en sårt tiltrengt søppelforbrenning med skipsovner fra Tvedestrand.

Øyas rikeste og presidentens konsulent

I 2005 åpnet de en av verdens få restauranter under vann, tilknyttet Conrad Hotell.  Det ble i 2008 skrevet at han leder hotell-sammenslutningen Crown & Champa (etablert 2000), samt syv turistanlegg, at han var blant øyas rikeste, og at han fra 2002 til 2004 var økonomisk rådgiver for øyas president Maumoon Abdul Gayoom (født 1937), halvbror av Abdulla Yameen som ble president i 2013. I 2013 fremgår det i en omtale at han er  nestsjef i Maldives Association of Tourism Industry og også eier to hotell på Seychellene.

Luftfart

I 1998 hadde han kjøpt helikopterselskapet Hummingbird (etablert 1988) sammen med  den svenske investor Lars Petré og Mohammed Moosa, og med Lars Nielsen i spissen gitt det navnet Trans Maldivian Airways (TMA).  De besitter et tyvetall Twin Otter sjøfly og egen terminal på Ibrahim Nasir International Airport. I 2013 ble en større eierandel kjøpt av Blackstone som også kjøpte Maldivian Air Taxi (etablert av samme Lars Nielsen i 1992), som er det andre sjøflyselskapet på øyene. Afeef er også tungt inne i Kasa Holdings Private Ltd, som ved juletider 2012 ervervet seg 30 prosent av Addu International Airport Company (AIA) på Maldivenes sydligste øy, Gan.

Annet

Afeef har siden slutten av 1990-tallet vært involvert i hytteprosjektet Lyngørporten ved Lyngør og hyttebyen Gjeving ved Tvedestrand.  I 2013 var hans inntekt på 34 millioner (og formue på 331 millioner) nok til en 35. plass blant Norges rikeste. I 2014 var 33 millioner nok til en 33. plass.
Hans datter, Aishath Afeef, var tidligere programleder for Topp 20 VG-lista og musikkprodusent i P3.
Carara nasjonalpark

Arkeologiske steder

I Carara nasjonalpark er det 15 arkeolgiske funnsteder fra førkolonial tid. De stammer fra to ulike bosetningsperioder: Pavas-fasen (300 f.Kr. – 300 e.Kr.) og Cartago-fasen (800–1500). De viktigste funnstedene heter Carara, hvor det er en rektangulær base på 6x4 meter, og Lomas Entierro, en stor landsby med boliger og gravplasser langs med Río Grande de Tárcoles som sannsynligvis hadde politisk og økonomisk makt over områdene ved den nedre delen av elva.
Savannedrongo

Utbredelse

Arten er endemisk for Afrika sør for Sahel. Arten finnes i:
Angola, Benin, Botswana, Burkina Faso, Burundi, Kamerun, Den sentralafrikanske republikk, Tsjad, Republikken Kongo, Den demokratiske republikken Kongo, Elfenbenskysten, Djibouti, Ekvatorial-Guinea, Eritrea, Etiopia, Gabon, Gambia, Ghana, Guinea, Guinea-Bissau, Kenya, Lesotho, Malawi, Mali, Mauritania, Mosambik, Namibia, Niger, Nigeria, Rwanda, Senegal, Somalia, Sør-Afrika, Sør-Sudan, Sudan, Swaziland, Tanzania, Togo, Uganda,  Zambia og Zimbabwe.
Meløya (Kristiansund)

Meløya er en liten øy i Kristiansund kommune på Nordmøre i Møre og Romsdal fylke. Øya ligger nordøst i kommunen. Posisjonen blir videre mellom Gomalandet adskilt ved Dunkarsundet; og Skorpa som den har veiforbindelse med via en steinfylling (fyllingen har åpning for gjennomstrømming av sjøvann).  
Arealet er på 41 dekar. Øya har bruforbindelse over Dunkarsundet og er utbygd med eneboliger og noe sjørelatert industri.
Marius Hagen

Spillerkarriere

Hagen meldte overgang fra Stryn IL til Notodden i august 2012, hvor han spilte flere kamper i 1. divisjon og var med på å rykke ned til 2. divisjon ved sesongslutt. I januar 2014 meldte han overgang til Nest-Sotra, som da akkurat hadde rykket opp og var klar for spill i 1. divisjon 2014. Her spilte han 16 seriekamper i vårsesongen. I august 2015 ble han lånt ut til den svenske Superettan-klubben Husqvarna FF ut høstsesongen 2014.
Den 30. januar 2015 skrev han under på en ettårskontrakt med Kristiansund BK. Han spilte seks seriekamper for Kristiansund i 1. divisjon, men skader gjorde at han var ute i store deler av 2015-sesongen. Vinteren 2015/2016 brukte Hagen på å prøvespille for flere klubber, blant annet Hamarkameratene og Bryne. Den 5. februar 2016 skrev han under på en ettårskontrakt med Hamarkameratene, en klubb hvor også hans onkel Magnar Heggen spilte for på slutten av 1970-tallet.
2. desember 2016 skrev han på en ettårskontrakt med Elverum Fotball og spill i 1.divisjon i 2017.
Margaret Yorke

Liv og virke

Hun ble født i Surrey, men tilbrakte barndommen i Dublin i Irland fram til 1937. Under andre verdenskrig tjenestegjorde hun som sjåfør i Women's Royal Naval Service. Deretter arbeidet hun i biblioteker ved to kollegier ved Universitet i Oxford. Hun var den første kvinne ansatt ved Christ Church-biblioteket. Hun bodde deretter i Long Crendon i Buckinghamshire fram til sin død i 2012.
Yorke debuterte som skjønnlitterær forfatter i 1957 med romanen Summer Flight, men er mest kjent som forfatter av krimromaner. Hennes kriminallitterære debut med Dead in the Morning i 1970 var starten på en serie klassiske kriminalmysterier. Fra midten av 1970-tallet begynte hun å skrive psykologiske kriminalromaner, og er lenge blitt regnet som en av Englands fremste krimforfattere. Fra 1979 til 1980 var hun forkvinne for britiske Crime Writers' Association.
Yorke ble i 1999 tildelt æresprisen The Cartier Diamond Dagger for et livslangt krimforfatterskap av særlig høy kvalitet.
Cornelis sjunger Victor Jara. Rätten till ett eget liv

Cornelis sjunger Victor Jara. Rätten till ett eget liv er et musikkalbum av Cornelis Vreeswijk, utgitt i 1978.
Suixi (Huaibei)

Suixi (kinesisk: 濉溪县; pinyin: Suīxī Xiàn) er et bydistrikt i  provinsen Anhui i Folkerepublikken Kina. Det ligger i byprefekturet Huaibei.
I 1999 var folketallet på 1 126 225 innbyggere.

Kulturminner

Det gamle verftet ved Keiserkanalen i Liuzi (Liuzi yunhe matou yizhi, 柳孜运河码头遗址), Linhuan gamleby (Linhuan chengzhi, 临涣城址) og hovedkvarterene for Huai-Hai-operadjonens ledende frontkomite og for Østkinas feltarmé (Huaihai zhanyi zong qianwei he Huadong yezhanjun zhihuibu jiuzhi, 淮海战役总前委和华东野战军指挥部旧址) er oppførte på Folkerepublikken Kinas liste over kulturminner.
Perissus

Utseende

Små til middelsstore, slanke og langbeinte, mørke trebukker med tegninger av lyse skjell, vanligvis tegnet i brunt eller svart og hvitt eller lysgrått. Artene kan minne noe om vepser. Antennene er spinkle og omtrent halve kroppslengden. Pronotum er tønneformet. Dekkvingene er litt avsmalnende bakover, det bakerste bakkroppsleddet stikker gjerne ut bak dem. Beina er lange og slanke.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten er utbredt i Sørøst-Asia østover til Ny-Guinea, det er uklart om den også forekommer i Australia. I tillegg er det én art i Kongo.
Samhandlingsreformen

Samhandlingsreformen er en reform av helse- og sosialtjenestene i Norge som ble presentert av daværende Helse- og omsorgsminister Bjarne Håkon Hanssen i Jens Stoltenbergs andre regjering gjennom  Stortingsmelding nr. 47 (2008-2009) Samhandlingsreformen. Rett behandling – på rett sted – til rett tid 19. juni 2009. Reformen trådte  kraft 1. januar 2012.
Arbeidet med reformen resulterte i at Helse- og omsorgsdepartementet i april 2011 la ut Nasjonal helse- og omsorgsplan (2011-2015).
Aleksandr Nevskij-klosteret

Aleksandr Nevskij-klosteret (russisk: Александро-Невская лавра – Aleksandro-Nevskaja lavra) er et kloster (med ærestittel lavra) i St. Petersburg i Russland. Klosteret er mest kjent for at det var et av de fire mest betydningsfulle klostrene før revolusjonen i 1917. Klosteret ble grunnlagt i 1710 av Peter den store, og er oppkalt etter middelalderfyrsten Aleksander Nevskij.
Eger (vindistrikt)

Eger er et vindistrikt nord i Ungarn, rundt byen Eger.
Området er kjent for sine røde viner, herunder blandingen Egri Bikavér.
Qinshui

Qinshui (kinesisk: 沁水县; pinyin: Qìnshuǐ Xiàn) er et fylke i byprefekturet Jincheng i provinsen Shanxi i Folkerepublikken Kina.
Den hadde i 1999 et folketall på 209 863 innbyggere.

Kulturminner

Slekten Lius bolighus (Liushi minju, 柳氏民居), Xiangyus gamle borg (Xiangyu gubao, 湘峪古堡), landsbyen Guobis tradisjonelle arkitektur (Guobicun gu jianzhuqun, 郭壁村古建筑群) og Douzhuangs tradisjonelle arkitektur (Douzhuang gu jianzhuqun, 窦庄古建筑群) er oppført på Folkerepublikken Kinas liste over kulturminner.
Gummi

Historie

Naturgummi (cis-1,4 polyisopren), som i uminnelige tider er blitt fremstilt fra saften til gummitreet, var den første polymer som fikk industriell betydning. Allerede i 1839 fant amerikaneren Charles Goodyear ut at naturgummiens mekaniske egenskaper kunne forbedres vesentlig ved vulkanisering med svovel.
I våre dager er syntetiske gummityper som dekker et vidt spekter av kjemiske og mekaniske egenskaper helt dominerende. Utvikling og produksjon av syntetiske gummier skjøt særlig fart under 2. verdenskrig som en konsekvens av at den japanske okkupasjonen av Malaysia i 1942 stoppet tilgangen på naturgummi.

Forurensingsproblemer

Et typisk syntetisk gummi er bygget opp av et løsmasket, romlig nettverk av myke kjedesegmenter der avstanden mellom knutepunktene (tverrbindingene) normalt er flere hundre karbonatomer. Da nettverksstrukturen er permanent, kan brukt gummi ikke resirkuleres. De enorme kvanta av brukte bildekk er således et miljøproblem, selv om en del i de senere år brukes til fremstilling av aktivkull (ved pyrolyse), eller males opp for tilsetning til asfalt, noe som gir asfalten en mykere, mer elastisk konsistens.
Linyphia tenuipalpis

Utseende

Linyphia tenuipalpis er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Linyphia tenuipalpis er predatore og bygger små teppelignende fangstnett, disse har flere «etasjer» med tallrike silketråder som går på kryss og tvers. Edderkoppen henger vaktsomt, oppned (med buken opp), litt høyt i fangsnettet. De er hurtige edderkopper og tar straks et eventuelt byttedyr. Om de blir forstyrret klatrer eller slipper de seg ned fra nettet.
Kjønnsmodne hanner bygger sjeldent fangstnett, men vandrer vanligvis rundt på leting etter en hunn. De lever vanligvis ikke lenge etter en parring.
Utenlandske direkteinvesteringer

Utenlandske direkteinvesteringer (engelsk: foreign direct investments, FDI) er enkeltpersoners eller juridiske personers direkte investeringer i produksjon eller forretningsdrift i utlandet. Investeringer omfatter i denne sammenhengen både oppkjøp av utenlandsk virksomhet og ekspansjon av egen virksomhet.
Utenlandske direkteinvesteringer omfatter ikke kjøp av hverken aksjer eller obligasjoner i seg selv. Mer spesifikt har OECD og IMF avgrenset direkteinvesteringer ved oppkjøp til tilfeller der den utenlandske investoren eier 10 % eller mer av aksjene som gir administrative rettigheter i virksomheten. Definisjonen innbefatter også tilfeller der investoren eier mindre enn 10 %, men likevel innehar en utøvende rolle i eierstyringen. En slik utøvende rolle karakteriseres ikke nødvendigvis av noen absolutt kontroll, men at eieren kan påvirke virksomhetsledelsen. Det internasjonale pengefondet anser slike investeringer som investeringer gjort med sikte på å oppnå varig innpass i en virksomhet som operer utenfor økonomien til investoren. Investeringsmidler som kan klassifiseres som utenlandske direkteinvesteringer inkluderer derfor innskudd av egenkapital, reinvesteringer av utbytte fra virksomheten, samt tildeling av kortsiktige og langsiktige lån mellom morselskap og datterselskap.
Generelt har den største veksten i mottatte direkteinvesteringer kommet i utviklingsøkonomier, hvilket har en klar sammenheng med befolkningsveksten og stigende bruttonasjonalprodukt i disse delene av verden. Ettersom utenlandske direkteinvesteringer kan sees på som en indikator på integrasjon i verdensøkonomien, blir statistikk ofte brukt til å studere grader av økonomisk globalisering. Her er det naturlig å studere slikt som utgående og inngående direkteinvesteringer som andel av bruttonasjonalprodukt, i tillegg til reinvesteringer av egenkapital og overskudd, for å nevne noen faktorer.
De tsjekkiske økonomene Tomáš Havránek og Zuzana Irsova har bygd videre på metaanalyser av mottatte direkteinvesteringer i virksomheter i utviklingsøkonomier, og funnene indikerer at investeringene forsterker lokal produktivitetsvekst. Andre fordeler for vertslandet inkluderer slikt som tilgang på skatteinntekter, teknologiske nyvinninger, risikovillig kapital og partnerskap i forskningsarbeid. Dersom vertslandet utnytter økningen i skatteinntekter til å foreta investeringer i infrastruktur, kan tilgangen på direkteinvesteringer bli selvforsterkende.
Marita Verón-saken

Marita Verón-saken handler om en argentinsk kvinne som ble kidnappet i 2002 da hun var 23 år. Hun antas å ha blitt kidnappet for deretter å bli tvunget til prostitusjon. Siden 8. februar 2012 har det pågått en rettssak i San Miguel de Tucumán i Argentina. Syv menn og seks kvinner er tiltalt for å ha bortført Verón.
Hun er datter av Susana Trimarco, som etter forsvinningen har blitt tildelt USAs utenriksdepartements pris «Modige kvinner», overrakt av Hillary Clinton.
RELAX NG

RELAX New Generation (RELAX NG) er et enkelt, men elegant skjemaspråk for XML, basert på TREX, som er spesifisert av Murata Makoto og James Clark. Et RELAX NG-skjema spesifiserer et mønster for struktur og innhold i et XML-dokument. Skjemaet er selv et XML-dokument, men RELAX NG tilbyr også en populær DTD-inspirert kompakt ikke-XML-syntaks.
Språket er spesifisert gjennom en komite-spesifikasjon til OASIS RELAX NG technical committee, og også som en internasjonal standard ISO/IEC 19757-2 the Document Schema Definition Languages (DSDL).
Schloss Sonnenstein

Schloss Sonnenstein er en delvis bevart borg eller festning på høyden Sonnenstein i Pirna i Landkreis Sächsische Schweiz-Osterzgebirge i Fristaten Sachsen. Borgen er omtalt i 1269 som beliggende i ferdselsåren fra Stolpen til Praha og fra Festung Königstein til Meißen.

Borg og festning

Slottet Sonnenstein ligger på et fjellplatå omkring 70 meter over elven Elben. På stedet var det tidligere en slavisk bosetning, med et festningsanlegg som går tilbake til andre halvdel av 900-tallet. I tiden til Markgrevskapet Meißen og deres landskollonisering ble det omkring 1200 bygd en borg som ga dem kontroll over vadestedet. Beskyttelsen fra denne viktige grenseborgen mellom marken Meißen og kongeriket Böhmen førte til vekst for handelsstedet Pirna frem til ca 1200.
Borgen omtales allerede den 5. desember 1269 i Castrum Pirne, en kunngjøring skrevet av markgreven Heinrich den opplyste. Fera 1293 var borgen under den böhmiske kronen og ble flere ganger pantsatt. Den 15. november 1372 undertegnet Karl IV av Det tysk-romerske rike, Friedrich III av Meißen, Balthasar av Thüringen og Meißen og Wilhelm I av Meißen den såkalte Pirnatraktaten om grenseregulering mellom kongeriket Böhmen og marken Meißen. Pirnatraktaten var en viktig forløper for Egertraktaten av 1459, som regulerte grensene mellom Sachsen og Böhmen. I 1405 ble borgen på nytt eid av markgrevene av Meißen.
Den kjente Gerichtssenatspräsident dr. Daniel Paul Schreber, omtalt i Sigmund Freuds avhandling fra 1910/1911 – Psychoanalytische Bemerkungen zu einem autobiographisch beschriebenen Fall von Paranoia (Dementia Paranoides), var innestengt på Sonnenstein fra juni 1894 til desember 1902. Direktøren for anstalten fra 1893 til 1910, dr. Guido Weber, forfattet en rekke uttalelser om Schreber under umyndiggjørelsesprosessen.
I 1928 ble professor Hermann Paul Nitsche utnevnt til direktør for den voksende anstalten Sonnenstein med mer enn 700 pasienter. Med denne ansettelsen begynte den systematiske isolasjonen av kronisk psykisk syke. Som en forkjemper for «rasehygiene» og «eutanasi» (aktiv dødshjelp) igangsatte han tvangssteriliseringer, «tvunget helsevern» og «matrasjonering» (utsulting) av pasienter med «arvelige sykdommer». Høsten 1939 ble institusjonen stengt etter ordre fra innenriksministeren i Sachsen, og ble innrettet som et militært reservesykehus og leir for flyktninger.

Nasjonalsosialistisk avlivningsanstalt

Under andre verdenskrig innrettet nasjonalsosialistene et av sine «eutanasi-institutter» i slottsbygningen. Fra juni 1940 til september 1941 ble 13 720 funksjonshemmede og psykisk syke personer systematisk avlivet i bygningens kjeller innenfor rammene av Aktion T4. I tillegg ble 1 031 fanger fra konsentrasjonsleirene avlivet i kjelleren. To sentrale personer som var ansvarlige for dette massedrapet, var psykiateren og nevrologen Werner Heyde og sykehusdirektøren Hermann Paul Nitsche.
Tamar (bibelsk person)

Tamar (hebraisk: תָּמָר, «Daddelpalme») var i henhold til Første Mosebok i den hebraiske Bibelen (det gamle testamente) svigerdatter av Juda (to ganger) foruten også mor til to av hans sønner, tvillingene Peres og Serah.

Forbannet

I kapittel 38 av Første Mosebok er Tamar først beskrevet som den som gifter seg med Judas eldste sønn Er. Ettersom Er var ond ble han drept av Gud. Den leviratiske forening er en form for ekteskap hvor en kvinne gifter seg med sin ektemanns bror ved hans død om ekteskapet ikke har produsert barn for således å fortsette den døde ektemakens slekt. Begrepet er avledet fra latinske levir som betyr «ektefellens bror». Ved levirat ba Juda sin andre sønn Onan gifte seg med Tamar slik at slekten skulle kunne fortsette. Imidlertid var Onan ikke innstilt på å gjøre Tamar gravid med det som ville bli hans avdøde brors barn, og utførte coitus interruptus ved at han «lot sæden gå til spille på jorden». Denne handlingen ble bedømt ondt av Jahve, og således døde Onan selv, som sin bror, for sine handlingers skyld. Ved dette tidspunkt er Juda framstilt slik at han anså at Tamar var forbannet, og han var derfor motvillig til henne videre til sin yngste og gjenværende sønn Sjela. Isteden ba han Tamar om vente på Sjela og at han vokste opp, men etter hvert som tiden gikk ga Juda ikke Tamar til Sjela i ekteskap.

Tamar og Juda

På den tiden hvor Sjela vokste opp var Juda blitt enkemann. Etter at Juda hadde sørget over at hans hustru var død, planla han å gå til «saueklipperne i Timna sammen med sin venn Hira fra Adullam». Da Tamar hørte dette kledde hun seg til som en prostituert ved å dekke til ansiktet med et slør og dro i forvegen til Enajim som lå langs vegen til Juda. Tamars plan var bli gjort gravid for siden å kunne føde et barn av Judas slekt. Da Juda så henne stå ved vegen, gjenkjente han ikke og trodde hun var en kvinne som solgte seksuelle tjenester på grunn av sløret. Han ba om hennes tjenester ved å si: «Kom, la meg få gå inn til deg!» Hun krevde et geitekje som betaling og for sikre at han betalte krevde hun hans stokk, segl og snor som pant. Juda fikk sendt en geit til Enajim for å utløse panten som kvinnen hadde, men da var hun ikke å finne, og ingen kjente til noen prostituert i Enajim.
Tre måneder senere ble Tamar anklaget for prostitusjon da det ble oppdaget at hun var gravid. Da Juda hørte om dette beordret han at hun skulle bli brent til døde. Tamar sendte staven, seglet og snoren til Juda med beskjeden at den som eide disse tingene var den mann som hadde gjort henne med barn. Da Juda oppdaget disse gjenstandene og at de var hans egne, lot han henne løslate og deretter kom hun til å føde hans barn, tvillingene Peres og Serah. 
Peres er i følge Bibelen og tradisjon en stamfar til kong David av Israel og i henhold til etiopisk tradisjon ble Peres en konge av Persia.
30 Minutes or Less

Om filmen

Filmen hadde et budsjett på 28 millioner dollar, noe som var mer enn Fleischers forrige film, superhiten Zombieland, fikk. Men denne gangen ble det aldri noen stor suksess, og med sine 40 millioner inntjente dollar var det bare så vidt man klarte å spille inn igjen pengene igjen.
Filmen fikk også slakt av norske anmeldere – VG og Dagbladet gav begge filmen terningkast 2. Amerikanske anmeldere likte heller ikke 30 Minutes or Less særlig godt, og snittkarakteren 44% gjenspeiler dette. IMDb-brukerne har gitt filmen brukbare 6.2 snittpoeng av 10 mulige.

Handling

Nick (Jesse Eisenberg) er en lat pizzasjåfør som ikke tar særlig alvorlig på livet. Da han kommer til å avsløre at han lå med Kate (Dilshad Vadsaria), søsteren til bestevennen Chet (Aziz Anzari), setter dette vennskapet på en alvorlig prøve. Men når to karer (Danny McBride og Nick Swardson) som aldri har tatt et ærlig arbeidsslag i sitt liv plutselig kidnapper Nick, planter en bombe rundt kroppen hans og tvinger ham til å rane en bank innen de neste ti timene, innser Nick at han trenger hjelp fra bestevennen. Det hjelper heller ikke på når de sleske karene kidnapper Kate for å forsikre seg om at de får pengene. Nick og Chet er dermed i alvorlig tidstrøbbel.
Castanochilus

Utseende

En middelsstor (15–20 millimeter), kraftig, svartbrun oldenborre. "Snuten" (clypeus) er halvsirkelformet. Antennene består av ti ledd, der de sju ytterste danner en vifte. Pronotums sider har en knekk litt foran midten. Dekkvingene har tre kraftige lengderibber.

Utbredelse

Arten er utbredt i Argentina.